CELEX: 62007CA0568
Language: hu
Date: 2009-06-04 00:00:00
Title: C-568/07. sz. ügy: A Bíróság (második tanács) 2009. június 4-i ítélete — Az Európai Közösségek Bizottsága kontra Görög Köztársaság (Tagállami kötelezettségszegés — EK 43. cikk és EK 48. cikk — Látszerészek — Letelepedési feltételek — Látszerészeti üzletek nyitása és működtetése — A Bíróság ítéletében foglaltak nem maradéktalan teljesítése — Átalányösszeg)

1.8.2009   
            
            
               HU
            
            
               Az Európai Unió Hivatalos Lapja
            
            
               C 180/11
            
         A Bíróság (második tanács) 2009. június 4-i ítélete — Az Európai Közösségek Bizottsága kontra Görög Köztársaság
   (C-568/07. sz. ügy) (1)
   
   (Tagállami kötelezettségszegés - EK 43. cikk és EK 48. cikk - Látszerészek - Letelepedési feltételek - Látszerészeti üzletek nyitása és működtetése - A Bíróság ítéletében foglaltak nem maradéktalan teljesítése - Átalányösszeg)
   2009/C 180/18
   Az eljárás nyelve: görög
   
      Felek
   
   
      Felperes: az Európai Közösségek Bizottsága (képviselők: G. Zavvos és E. Traversa meghatalmazottak)
   
      Alperes: Görög Köztársaság (képviselő: E. Skandalou meghatalmazott)
   
      Tárgy
   
   Tagállami kötelezettségszegés — A Bíróság C-140/03. sz., Bizottság kontra Görög Köztársaság ügyben 2005. április 21-én hozott, az EK 43. és EK 48. cikk látszerészeti üzlet tulajdonjogával, megnyitásával és működtetésével kapcsolatban történő megsértésére vonatkozó ítéletének hiányos végrehajtása — Látszerészeti üzlet tulajdonjogát az elismert látszerészeknek fenntartó nemzeti törvény — Kényszerítő bírság kiszabása iránti kérelem.
   
      Rendelkező rész
   
   
               1)
            
            
               A Görög Köztársaság — mivel az Európai Közösségek Bizottsága által az EK 228. cikk értelmében kibocsátott indokolással ellátott véleményben meghatározott határidő lejártáig nem tette meg a C-140/03. sz., Bizottság kontra Görögország ügyben 2005. április 21-én hozott ítéletben foglaltak teljesítéséhez szükséges valamennyi intézkedést — nem teljesítette az EK 228. cikk (1) bekezdéséből eredő kötelezettségeit.
            
         
               2)
            
            
               A Bíróság kötelezi a Görög Köztársaságot, hogy fizessen az Európai Közösségek Bizottságának az „Európai Közösség saját forrásai” számlára egymillió euró átalányösszeget.
            
         
               3)
            
            
               A Bíróság a Görög Köztársaságot kötelezi a költségek viselésére.
            
         
      (1)  HL C 64., 2008.3.8.